Diari Oficial de la Generalitat Valenciana


Sumari del DOGV 3016, del 18-06-1997 (1997/7723)

RESOLUCIÓ de 12 de maig de 1997, de la Conselleria d'Ocupació, Indústria i Comerç, per la qual s'estableixen els criteris per a l'avaluació de les sol·licituds presentades a l'empara de l'Ordre de 13 de desembre de 1996, per la qual es regulen els tallers de formació i inserció laboral i s'estableix el procediment general per a l'atorgament d'ajudes per a l'exercici de 1997 (DOGV, de 02 de gener de 1997).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3016

Data del DOGV
:   18-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/7723


Data del document
:   12-05-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

Anàlisi jurídica

RESOLUCIÓ de 12 de maig de 1997, de la Conselleria d'Ocupació, Indústria i Comerç, per la qual s'estableixen els criteris per a l'avaluació de les sol·licituds presentades a l'empara de l'Ordre de 13 de desembre de 1996, per la qual es regulen els tallers de formació i inserció laboral i s'estableix el procediment general per a l'atorgament d'ajudes per a l'exercici de 1997 (DOGV, de 02 de gener de 1997).  
Amb data 2 de gener de 1997, es va publicar l'Ordre de 13 de desembre de 1996, de la Conselleria de Treball i Afers Social, per la qual es convocaven ajudes per al desplegament de tallers de Formació i d'Inserció Laboral per a l'exercici 1997 i regulava el procediment per a concedir les ajudes esmentades.  
L'article 8, de l'esmentada ordre, estableix el procediment per a l'avaluació de les sol·licituds presentades fonamentades en l'ordre.  
Escoltat el personal tècnic de la Direcció General de Formació i Inserció Professional i acceptades les propostes del comitè d'experts, en allò que fa referència a l'avaluació formal i de continguts de les sol·licituds presentades, i fent ús de les facultats que em són conferides pel Decret 4/97, de 26 de febrer, del president de la Generalitat Valenciana, en connexió amb el Decret 34/97, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Ocupació, Indústria i Comerç, resolc:  
Establir els criteris interpretatius següents per avaluar i resoldre les sol·licituds presentades:  
Primer. Avaluació formal  
1. Per als projectes presentats per les entitats que impartiren directament o gestionaren tallers en l'exercici 1996 s'avaluaran els conceptes següents:  
1.1 Justificació del taller en l'exercici anterior. S'avaluarà l'aprofitament dels recursos subvencionats en l'exercici anterior, i també el compliment dels terminis establits i la correcta justificació dels fons subvencionats.  
1.2 Visites realitzades pels tècnics durant el desplegament dels tallers.  
1.3 Uns altres conceptes que es poden avaluar, com ara la trajectòria de l'entitat en temes de formació i el grau d'inserció abastat en el darrer exercici.  
Els tres conceptes esmentats s'avaluaran amb una puntuació de 0 a 4, les sol·licituds que en el conjunt dels tres criteris no superen una puntuació mínima d'1 quedaran excloses.  
2. Per a les entitats que no han impartit tallers en l'exercici 1996, no s'avaluarà aquest apartat.  
En els supòsits d'empreses privades o públiques a les quals s'exigeix en l'ordre de convocatòria un compromís de contractació, d'almenys, un 33% de l'alumnat que finalitze el taller, s'avaluarà l'expectativa d'ocupació en funció del grau d'inserció assumit (pla d'ocupació que aporta l'entitat), les sol·licituds que no arriben a aquest percentatge quedaran excloses. Igualment, en el cas d'entitats que presenten voluntàriament un compromís d'inserció, s'avaluarà en funció del percentatge presentat.  
Segon. Avaluació de continguts  
1. El contingut teoricopràctic proposat per l'entitat que sol·licita s'avaluarà amb una puntuació de 0 a 4.  
2. La metodologia d'impartició proposada per l'entitat que sol·licita en la memòria del curs, que ha d'incloure l'adequació del professorat proposat per l'entitat, s'avaluarà amb una puntuació de 0 a 4, les sol·licituds que obtinguen una puntuació inferior a 1 quedaran excloses.  
3. Els mitjans materials proposats per l'entitat que sol·licita s'avaluarà de 0 a 4.  
Les sol·licituds que en el conjunt dels tres apartats anteriors, que formen l'avaluació tecnicopedagògica no obtinguen la puntuació mínima d'1, quedaran excloses.  
4. Adequació i oportunitat de l'acció  
A. En aquest apartat es dóna prioritat, en funció del que estableix l'Ordre de 13 de desembre de 1996, a la participació de persones en situació de desocupació majors de 40 anys en els Tallers de Formació i Inserció Laborals desocupats de llarga durada; els programes van dirigits a dones en sectors que impliquen noves tecnologies, en allò on l'oferta supera la demanda i en el que les dones estan infrarepresentades - per al cas dels Tallers de Formació i Inserció laboral dirigits a dones - i en els tallers de Formació i Inserció Laboral de persones en situació de marginació social el seu desplegament en barris d'acció preferent.  
B. Es puntuarà amb un nivell mínim 0, independentment del que estableix l'apartat anterior, l'adequació i l'oportunitat d'acció quan es consideren coberts els objectius formatius en la localitat o comarca on el taller es fa. En aquests casos s'aprovaran les sol·licituds que han obtingut major puntuació en l'avaluació formal i de continguts (apartat de recursos tecnicopedagògics) i s'assignarà una puntuació mínima en l'adequació dels objectius a la resta de tallers sol·licitats.  
Les sol·licituds que no obtinguen la puntuació mínima de 2 en aquest apartat, quedaran excloses en qualsevol cas.  
València, 12 de maig de 1997.- El conseller d'Ocupació, Indústria i Comerç: Diego Such Pérez.